अजलान शाह : द. कोरिया ने भारत को हराया  
20वें अजलान शाह हॉकी टूर्नामेंट के पांचवे स्थान के लिए खेले गए मुकाबले में भारत को दक्षिण कोरिया से हार का सामना करना पड़ा है।
20वें अजलान शाह हॉकी टूर्नामेंट के पांचवे स्थान के लिए खेले गए मुकाबले में भारत को दक्षिण कोरिया से हार का सामना करना पड़ा है।  दक्षिण कोरिया ने रविवार को खेले गए इस मुकाबले में भारत को 2-1 से पराजित किया। इस हार के साथ भारत छठे स्थान पर रहा।  दक्षिण कोरिया की ओर से नाम ह्यून वू ने पहले हाफ में दो गोल कर अपनी टीम को 2-0 की बढ़त दिलाई। ह्यून ने दोनों गोल पेनल्टी कॉर्नर के सहारे किए।   भारत की ओर से एकमात्र गोल विक्रम पिल्लै ने मैच के दूसरे हाफ में किए। उल्लेखनीय है कि भारत और दक्षिण कोरिया पिछले वर्ष के संयुक्त विजेता रहे थे।